El Atlantis Sincro Burjassot, tercer en el Campionat d’Espanya Aleví Promoció
2025-07-24

Aquesta temporada està sent tot un èxit per a les components del Club Atlantis Sincro de Burjassot que, competició rere competició, continuen sumant importants èxits esportius en la piscina.

En aquesta ocasió, el club es desplaçava fins a la localitat de Granollers on tenia lloc el II Campionat d’Espanya Aleví Promoció; campionat en el qual s’han proclamat terceres en la classificació per clubs, un gran èxit per a l’entitat burjassotera que tan sols va ser superada, i per poc, pel C. Mediterránea i el Galaico Sincro, primer i segon del campionat respectivament. Amb aquest resultat, l’entitat ha sigut la millor dels clubs valencians en la competició.

A més d’aquest immillorable resultat, les nadadores del club també van aconseguir classificar els dos solos i els dos duos, que és el màxim que li deixen presentar al club en la competició. Per equips, van aconseguir el cinqué i el vinté segon lloc; per duos, un seté i un huité i en solos un tretzé i un quinzé.